World of Warships

World of Warships (forkortet som WoWS) er et internett-basert flerspiller krigsskipsvideospill, utviklet og utgitt av den hviterussiske videospillutvikleren Wargaming. Spillet ble lansert i 2015 og blir fremdeles videreutviklet og utvidet av Wargamings utviklingsavdeling i St. Petersburg i Russland. Spillet lar spillerne ta kontroll over krigsskip og kjempe et sjøslag mot andre spillere.

Spillet er free-to-play og krever ikke noe abonnement eller lignende for å spille. Spilleren kan istedet kjøpe, blant annet, forskjellige premium-skip, kamuflasjer, premium-tid, dubloner, skipsmoduler og flagg. Det etterfulgte Wargamings World of Tanks (2010) og World of Warplanes (2013) som benytter samme finansieringsmodell.

Skipene deles opp i land: Frankrike, Italia, Kina, Pan-Asia, Polen, Russland, Samveldet av nasjoner, Storbritannia, Tyskland og USA; klasser: Jagere, kryssere, slagskip og hangarskip; og nivå I–X (én til ti). Skipene har forskjellig bestykning og statistikker, alt etter nasjonalitet, klasse og nivå.

Spillet hadde opprinnelig navnet World of Battleships.

Konsollversjonen World of Warships: Legends ble utgitt i en «Early Access»-utgave (tidlig tilgang) 16. april 2019 for PlayStation 4 og Xbox One.

Referanser

Eksterne lenker 
 
 
 World of Warships: Legends – Konsollversjonenes nettsider

Gratis videospill
Belarusisk kultur
MacOS-spill
Windows-spill
Simulatorspill
Nettspill
Videospill fra 2015
Videospill utviklet i Russland